PROJEKTS

uz 10.01.2024.

vēlamais izskatīšanas datums: FK sēdē – 17.01.2024.

domes sēdē – 25.01.2024.

sagatavotājs: J.Sviridenkova

ziņotājs: K. MIķelsone

PROTOKOLLĒMUMS

**Par pašvaldības komiteju un domes sēdēm 2024. gadā**

Pašvaldību likuma 28. panta pirmā daļa noteic, ka pašvaldības domes kārtējo sēdi sasauc domes priekšsēdētājs ne retāk kā reizi mēnesī, savukārt 28. panta otrā daļa noteic, ka deputātiem paziņo domes kārtējās sēdes darba kārtību, norises laiku un vietu pašvaldības darba reglamentā noteiktajā kārtībā.

Pašvaldības 2023. gada 14. jūnija reglamenta Nr. 2 “Ādažu novada pašvaldības darba reglaments” (turpmāk – reglaments) 32. punktā noteikts, ka domes kārtējās sēdes notiek katra mēneša pēdējā ceturtdienā, plkst. 09.00. Domes priekšsēdētājs var sasaukt sēdi citā laikā, par to paziņojot deputātiem vismaz trīs darbdienas iepriekš, kā arī var sasaukt vairākas domes kārtējās sēdes.

Reglamenta 56. punktā noteikts, ka komiteju kārtējās sēdes notiek:

1. Izglītības, kultūras, sporta un sociālās komitejas sēde – katra mēneša pirmajā trešdienā, plkst. 09.00;
2. Attīstības komitejas sēde – katra mēneša otrajā trešdienā, plkst. 09.00;
3. Finanšu komitejas sēde – katra mēneša trešajā trešdienā, plkst. 09.00.

Šā gada maija pirmā trešdiena ir svētku diena (1. maijs – Darba svētki un LR Satversmes sapulces sasaukšanas diena), oktobra pēdējā ceturtdiena ir 31. oktobris (piektā piektdiena), savukārt Finanšu komitejas sēde saskaņā ar reglamentu ir 17. oktobrī (trešā trešdiena), kā arī decembrī pēdējā ceturtdiena ir svētku diena (26. decembris – Otrie Ziemassvētki).

Lai nodrošinātu dokumentu sagatavošanu izskatīšanai reglamentā noteiktajā kārtībā un lēmumu pieņemšanu pašvaldības domē, pamatojoties uz Pašvaldību likuma 28. panta pirmo un otro daļu, kā arī pašvaldības darba reglamenta 32. un 56. punktu, atklāti balsojot, ar X balsīm „par”, „pret” – X, „atturas” – X, **komiteja NOLEMJ**:

1. Sasaukt:
	1. Izglītības, kultūras, sporta un sociālās komitejas sēdi 8. maijā plkst. 09.00;
	2. Attīstības komitejas sēdi 15. maijā plkst. 09.00;
	3. Finanšu komitejas sēdi 22. maijā plkst. 09.00;
	4. domes kārtējo sēdi 30. maijā plkst. 09.00.
2. Sasaukt domes kārtējo sēdi 2024. gada 24. oktobrī (mēneša ceturtajā ceturtdienā) plkst. 09.00 un izsludināt to 18. oktobrī;
3. Sasaukt domes kārtējo sēdi 2024. gada 27. decembrī (piektdienā) plkst. 09.00 un izsludināt to 20. decembrī.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

deputāti - @; iest./sv. vadītāji - @